Diari Oficial de la Generalitat Valenciana


Sumari del DOGV 9646, del 24-07-2023 (2023/7745)

RESOLUCIÓ de 4 de juliol de 2023, de la Direcció General d'Agricultura, Ramaderia i Pesca per la qual s'autoritza a Alicante Aquaculture, SL, la instal·lació d'un establiment d'aqüicultura continental en terrenys de domini públic portuari del port d'Alacant. Expedient ANIA/03.0032.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/7745


Data del document
:   04-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 4 de juliol de 2023, de la Direcció General d'Agricultura, Ramaderia i Pesca per la qual s'autoritza a Alicante Aquaculture, SL, la instal·lació d'un establiment d'aqüicultura continental en terrenys de domini públic portuari del port d'Alacant. Expedient ANIA/03.0032. [2023/7745]  
Vist l'expedient instruït a instàncies de la Sra. Noelia Ortega Portas, com a representant legal de l'empresa Alicante Aquaculture, SL, amb NIF I64689320, sobre sol·licitud d'autorització d'un nou establiment d'aqüicultura de data 8 d'octubre de 2021.  
Vist l'atorgament de concessió administrativa de l'Autoritat Portuària d'Alacant a favor d'Alicante Aquaculture, SL, de data 21 de desembre 2022, per a la «construcció d'un mòdul multiengreixament de cerviola en el moll 11 del port d'Alacant». La concessió comprén l'ocupació de 8.875 m² de terreny i s'atorga per un termini de vint-i-sis (26) anys.  
  
Vista la Resolució de concessió de llicència ambiental i d'obra major del regidor delegat d'Urbanisme de l'Ajuntament d'Alacant de data 17 de maig de 2023.  
Vist l'informe proposta d'autorització de noves instal·lacions d'aqüicultura marina de la directora territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant de data 26 de juny de 2023.  
De conformitat amb el que s'estableix en l'article 26 (autorització d'activitats) de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana i el Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, aquesta Direcció General d'Agricultura, Ramaderia i Pesca resol:  
  
Primer  
Atorgar l'autorització d'activitat d'aqüicultura a Alicante Aquaculture, SL, amb NIF U83006930 i domicili social al carrer del Pintor Murillo, 21 - 03835 Sant Vicent del Raspeig (Alacant), per a un nou establiment d'aqüicultura continental de preengreixament i d'engreixament, en terrenys de domini públic portuari, que ocupen una superfície de 8.875 m² en el moll 11 del port d'Alacant.  
  
Segon  
Emplaçament: coordenades geogràfiques del polígon de la parcel·la (ETRS89, fus 30)  
1: X=719.416,938 Y=4.245.990,426  
2: X=719.528,541 Y=4.246.041,222  
3: X=719.498,405 Y=4.246.107,166  
4: X=719.386,981 Y=4.246.056,245  
Tipus d'establiment: continental en tancs amb la tecnologia de recirculació de l'aigua de la mar (RAS)  
Tipus d'explotació: preengreixament i engreixament  
Espècie: cerviola (Seriola dumerili)  
Capacitat de producció anual autoritzada: 600 t/any  
Capacitat màxima de càrrega de l'establiment: 350 t  
Superfície ocupada per al preengreixament i engreixament: 1.740,05 m²  
Volum del conjunt de recintes de: 6.610 m³  
  
Tercer  
L'establiment consisteix en una nau amb un tanc el·líptic de formigó amb 4 cambres concèntriques amb unes dimensions totals de 58,09 x 40,80 m.  
Tot això d'acord amb els projectes d'execució de construcció i d'equipament per a un «mòdul de multiengreixament de cerviola en el port d'Alacant, moll 11, moll de Ponent, en Alacant» amb data de visat 21.09.2021 i núm. de visat 3.307/2021, signat per l'enginyer tècnic industrial Miguel Llerena Palomo, i el projecte reformat núm. 1 del projecte bàsic de construcció de mòdul de multiengreixament de cerviola en el port d'Alacant, moll 11, moll de Ponent, en Alacant signat per l'enginyer industrial Blas Jesús Soriano Virués amb data 22.12.2022.  
  
Quart  
El sistema de tecnologia de cultiu s'ajustarà en tot moment al «projecte tecnològic del mòdul de multiengreixament de cerviola en el port d'Alacant, moll 11, moll de Ponent, en Alacant» signat pel doctor en Biologia Marina Eloy Meseguer Hernández, amb data 16.11.2021. Qualsevol variació sobre la tecnologia de cultiu haurà de ser comunicada a la Conselleria d'Agricultura, Desenvolupament Rural, Emergència Climàtica i Transició Ecològica i, si és el cas, se sotmetrà al règim jurídic aplicable.  
  
Cinqué  
La iniciació de les obres i la finalització d'aquestes es comunicarà a la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica d'Alacant; serà necessària per a iniciar l'explotació la inspecció prèvia de les instal·lacions per part dels serveis tècnics de la Conselleria.  
Sobre la base de l'article 29, de control administratiu, de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i el titular estarà obligat a franquejar l'entrada als inspectors i tècnics corresponents.  
Així mateix haurà de comunicar-se l'inici i fi de l'activitat.  
Hauran de complir-se les condicions i prescripcions establides en els instruments habilitants expedits pels òrgans competents, condicions indicades en les resolucions de declaració d'impacte ambiental, de concessió de domini públic portuari i de llicència ambiental i d'obra major.  
  
  
Sisé  
Qualsevol modificació que es pretenga realitzar respecte de les condicions originals de l'autorització hauran de complir l'indicat en els articles 11 i 12 del Decret 236/2022.  
  
Seté  
La vigència d'aquesta autorització es concedeix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Huité  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de la corresponent autorització com a establiment de primera venda.  
Si la primera venda no es realitza en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
El titular de l'establiment haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al que es refereixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat.  
  
Nové  
D'acord amb el que s'estableix en el capítol III. Registre d'establiments d'aqüicultura del Decret 236/2022, en desplegament de l'article 31 de la Llei 5/2017 pel qual es crea i es regula el Registre d'establiments d'aqüicultura de la Comunitat Valenciana, aquest establiment d'aqüicultura marina el titular del qual és Alicante Aquaculture, SL, amb NIF N17279011, queda registrat amb el número 03/059/014.  
  
Desé  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i contra aquesta podrà interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes comptat des de l'endemà de la notificació de la present resolució, de conformitat amb el que disposen els art. 121 i 122 la Llei 39/2015, d'1 d'octubre, del procediment administratiu comú de les administracions públiques.  
  
València, 4 de juliol de 2023.- El director general d'Agricultura, Ramaderia i Pesca: Antonio Quintana Martínez.